*19. melléklet a 44/2015. (XI. 2.) MvM rendelethez**[31](http://njt.hu/cgi_bin/njt_doc.cgi?docid=191877.333351" \l "foot31)*

KÖZBESZERZÉSI ADATBÁZIS

**Összefoglaló tájékoztatás**

*A Kbt. 113. § (1) bekezdés szerinti eljárások esetében.*

*Az érdekelt gazdasági szereplőknek tájékoztatniuk kell az ajánlatkérőt arról, hogy érdeklődnek az eljárás iránt.*

*A Közbeszerzési Hatóság honlapján történő közzétételre.*

**I. szakasz: Ajánlatkérő**

**I.1) Név és cím(ek)** 1 *(jelölje meg az eljárásért felelős összes ajánlatkérőt)*

|  |  |  |
| --- | --- | --- |
| Hivatalos név: Gödöllő Város Önkormányzata | | |
| Postai cím: Szabadság tér 7 | | |
| Város: Gödöllő | Postai irányítószám: 2100 | Ország: HU |

**I.2) Kommunikáció**

|  |
| --- |
| Az érdeklődés jelzésére szolgáló elérhetőség:  e-mail: [kozbeszerzes@csendesconsulting.hu](mailto:kozbeszerzes@csendesconsulting.hu);  fax: +361 700 2293 |

**II. szakasz: Tárgy**

**II.1) Meghatározás**

|  |
| --- |
| **II.1.1) A szerződés típusa**  Építési beruházás Árubeszerzés  Szolgáltatásmegrendelés |
| **II.1.2) A szerződés tárgya:**  „Gödöllő, Szabadság tér 7. sz. (Hrsz.: 291/4) alatt, a Városháza bontása után felszabaduló térrészen megvalósítandó szabadtéri színpad és környezetrendezés (Főtér II. ütem)” |
| **II.1.3) A közbeszerzés mennyisége:**  Az építési tevékenység tartalma:  Szabadtéri színpad és környezetrendezés (II. ütem)  Az I. ütemben a Városháza bontását követően, annak helyén újonnan megépített többfunkciós épületeken, támfalak által körbehatárolva a tér lezárás céljából 2-4 m magasságú, enyhe lejtésű rézsűket alakítottunk ki. Elkészült a közmű kiváltások, elektromos alapvezetékezések és a szabadtéri színpad szerkezete.  A II. ütemben az így kialakult terület egy részére termőföldterítést és öntözőrendszer telepítést követően gyepszőnyeg lerakására kerül sor. A gyepesítésen túl a cserjék, bokrok telepítése is a Kivitelező feladata.  A játszótéri terület, a játékok alapozása után gumiburkolatot kap. Ide két (tervekben megadott jellemzőkkel bíró) trambulint és egy egyensúlyozó pályát kell beépíteni. A csúszda és a vendéglátó hely fölé napvitorlák kerülnek.  A szabadtéri színpad borovi thermowood burkolatot kap, klipszes rögzítéssel az álpadló alátámasztó lábakra rakott szintén thermowood stafnikra.  A színpad környezetére és a terveken szereplő burkolt területekre a régi (az I. ütemben felbontott és letárolt) térburkolat kerül felhasználásra. A hiányzó részeket új a terveken rögzített típusú térburkoló elemekkel kell kiegészíteni.  A Kivitelező feladata még, hogy az I. ütemben kiépített helyekre a Megrendelő által biztosított kandelábereket, okos oszlopokat, lámpákat beszerelje.  Főbb mennyiségek:  Zöldfelület: 1008 m2  Gumiburkolat készítése 360 m2  Meglévő térburkolat újrarakása 513 m2  Új térkőburkolat készítése 493 m2  Opcionális feladatként az új Városháza (Szabadság tér 6. számú ingatlan) előtti térrész, közterület gyalogos közlekedési kapcsolatainak, burkolatainak és zöldfelületeinek újragondolásával a Városháza főbejáratára vezető gyalogos tengelyt, burkolt sétányt alakítottunk ki, mely szükségszerűvé tette, az ebbe a tengelybe eső „Világbéke Gong” elnevezésű képzőművészeti alkotás helyének korrekcióját is. A Gong áthelyezésén túl a Hivatal előtti területen 3 darab zászlótartó rúd is beépítésre kerül. A zászlótartó rudak még a régi hivatali épület elől kerültek lebontásra és letárolásra.  A 321/2015. (X. 30.) Korm. rendelet (továbbiakban: Kr.) 46. § (3) bekezdésében foglaltakra tekintettel ajánlatkérő felhívja a figyelmet, hogy, amennyiben a közbeszerzés tárgyának egyértelmű és közérthető meghatározása szükségessé tette meghatározott gyártmányú, eredetű, típusú dologra, eljárásra, tevékenységre, személyre, szabadalomra vagy védjegyre való hivatkozást, a megnevezés csak a tárgy jellegének egyértelmű meghatározása érdekében történt, és megnevezés mellett a „vagy azzal egyenértékű” minden esetben értendő. Ajánlatkérő felhívja a figyelmet, hogy egyenértékű dolog megajánlása esetén az egyenértékűséget az ajánlattevőnek az ajánlatában igazolnia kell.  CPV Nomenklatúra:   * 45233161-5 Gyalogút építése * 45112710-5 Tereprendezési munkák zöldterületen   - 45112723-9 Tereprendezési munkák játszótereken  - 45233260-9 Gyalogosok által használt utak építése  - 45237000-7 Színpad építése  - 45316100-6 Kültéri világítóberendezések szerelése  - 45212190-4 Árnyékolószerkezet  - 45232120-9 Öntözőrendszerek építése  - 45432112-2 Kövezetfektetés |
| **II.1.4) A szerződés időtartama, vagy a teljesítés határideje**  Időtartam hónapban: [] vagy napban: [65]  vagy a teljesítés határideje: *(éééé/hh/nn)*  A szerződés mindkét fél általi aláírásától számítottan … \*\*\*ajánlati elem\*\*\* naptári nap, de maximum 65 naptári nap.  Megrendelő rögzíti, hogy a munkaterület átadásának tervezett időpontja 2018.07.04. |
| **II.1.5) A teljesítés helye:**  2100 Gödöllő Szabadság tér. |

**III. szakasz: Értékelési szempontok**

|  |
| --- |
| **III.1) Értékelési szempontok:**  **X** Az alábbi értékelési szempontok  X Minőségi szempont –  Minőségi kritérium 1: Jótállás többlet időtartama (maximum 12 hónap) / Súlyszám: 10  Minőségi kritérium 2: Teljesítés vállalt időtartama (min 50 naptári nap – max 65 naptári nap) / Súlyszám: 20  **X** Ár szempont – 1. összesített nettó ajánlati ár (HUF)/Súlyszám: 70  Értékelés módja:   1. Összesített nettó ajánlati ár (HUF) részszempontok esetében fordított arányosítás 2. Minőségi kritérium 1: Jótállás többlet időtartama (maximum 12 hónap) esetében egyenes arányosítás. 3. Minőségi kritérium 1: Teljesítés vállalt időtartama (min 50 naptári nap – max 65 naptári nap) esetében fordított arányosítás.   Kiosztható pontszám alsó és felső határa: 0-10 |

**IV. szakasz: Jogi információ**

**IV.1) Részvételi feltételek**

|  |
| --- |
| **IV.1.1) Alkalmassági minimumkövetelmény(ek):**  A szerződés teljesítésére alkalmatlannak minősül az ajánlattevő, ha  **Pénzügyi, illetve gazdasági alkalmasság követelmények:**  Ajánlatkérő nem határoz meg gazdasági és pénzügyi alkalmassági követelményeket.  **Műszaki, illetve szakmai alkalmasság követelmények:**  M/1 Alkalmatlan az ajánlattevő, ha nem rendelkezik az ajánlattételi felhívás megküldésétől visszafelé számított 5 évben sikeres műszaki átadás-átvétellel lezárt, szerződésszerűen teljesített, térrendezésre irányuló kivitelezés kereteiben elvégzett gumiburkolat elhelyezésre vonatkozó, olyan kivitelezési referenciamunkával vagy munkákkal, amelyek esetében az érintett alapterület legalább 250 m2.  M/2. Alkalmatlan az ajánlattevő, ha nem rendelkezik legalább 1 fő műszaki vezetővel, aki a 266/2013. (VII.11.) Korm. rendelet szerinti MV-É - vagy azzal egyenértékű - jogosultsággal, vagy a jogosultság megszerzéséhez szükséges végzettséggel és gyakorlati idővel - valamint legalább 36 hónap mélyépítési területen szerzett építésvezetői szakmai gyakorlattal rendelkező építésvezetővel. |
| **IV.1.2) Fenntartott szerződésekre vonatkozó információk** 2   A szerződés a Kbt. 114. § (11) bekezdése szerint fenntartott |
| **IV.1.3) A Kbt. 75. § (2) bekezdés e) pontjának alkalmazására vonatkozó információk:**  Ajánlatkérő a Kbt. 75. § (6) bekezdése alapján rögzíti, hogy tárgyi eljárás során **nem** alkalmazza a Kbt. 75. § (2) bekezdés e) pontját. |

**V. szakasz: Eljárás**

**V.1) Adminisztratív információk**

|  |
| --- |
| **V.1.1) Az eljárás iránti érdeklődés jelzésének határideje**  **Dátum: *(2018/04/13) Helyi* idő: *(16:00)*** |

**VI. szakasz: Kiegészítő információk**

**VI.1) További információk:**

|  |
| --- |
| **VI.1.1) Ajánlatkérő felhívja a gazdasági szereplők figyelmét, hogy érdeklődésüket az eljárás iránt az I.2) pontban megadott címen a IV.2.1) pontban meghatározott időpontig jelezzék.** |
| **VI.1.2) További információk:** 2  A gazdasági szereplő érdeklődését a következők szerint jelezheti:  e-mailen, a [kozbeszerzes@csendesconsulting.hu](mailto:kozbeszerzes@csendesconsulting.hu) e-mail címen.  faxon, a +361 700 2293 faxszámon.  Kérjük, hogy adja meg a gazdasági szereplő nevét, cégjegyzék számát, adószámát, továbbá a kapcsolattartó személy nevét, telefon és faxszámát, valamint e-mail címét és hivatkozzon az eljárás tárgyára. |

**VI.2) Az összefoglaló tájékoztatás megküldésének dátuma:** *(2018/04/06)*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1*szükség szerinti számban ismételje meg*

2*adott esetben*

3*súlyszám helyett fontosság is megadható*

4*súlyszám helyett fontosság is megadható; ha az ár az egyetlen értékelési szempont, súlyszám nem szükséges*